21.12.2001 	 LIITE 3     1(8)

EUROOPAN ALUEKEHITYSRAHASTOSTA (EAKR) OSITTAIN RAHOITETTAVIA JULKISIA TUTKIMUSPROJEKTEJA KOSKEVAT TEKESIN YLEISET EHDOT

1. SOVELTAMISALA

Näitä erityisehtoja sovelletaan julkisten toimijoiden tutkimusprojekteihin, joille Tekes on myöntänyt osarahoitusta Euroopan aluekehitysrahaston (EAKR) varoista.

2. SÄÄDÖSPOHJA

Ehdoissa on otettu huomioon EAKR-rahoitusta koskevat yhteisö- ja kansalliset säädökset, joita ovat erityisesti:
-	Neuvoston asetus rakennerahastoja koskevista yleisistä säännöksistä (EY 1260/1999)
-	Euroopan parlamentin ja neuvoston asetus Euroopan aluekehitysrahastosta
(EY 1783/1999)
-	Komission asetus yksityiskohtaisista järjestelyistä jäsenvaltioiden suorittaman rakennerahastojen yhteisrahoittamien toimien varainhoidon valvonnan osalta (EY 438/2001)
-	Komission asetus yksityiskohtaisista säännöistä rakennerahastoista yhteisrahoitettujen toimien rahoituskelpoisuuden osalta (EY 1685/2000)
-	Komission asetus jäsenvaltioiden toteuttamasta rakennerahastojen rahoitustoimiin liittyvästä tiedotus- ja julkistamistoiminnasta (EY 1159/2000)
-	Laki (1353/1999) ja asetus (1354/1999) rakennerahasto-ohjelmien kansallisesta hallinnoinnista.

3. TUTKIMUSTYÖN TOTEUTTAMISALUE

Projekti tulee toteuttaa EAKR-rahoituspäätöksen liitteessä 5 (TE-keskuksen irrotuskirje) mainitulla alueella.

4. TUTKIMUSTYÖN TOTEUTTAMINEN				

Tutkimustyö on toteutettava EAKR -tutkimusrahoituspäätöksen mukaisesti. Päätöksessä on hyväksytty esitetty tutkimussuunnitelma ja vahvistettu rahoitusuunnitelma sekä kustannusarvio
(EAKR-rahoituspäätöksen liitteet 1, 2).

Tutkimustyön toteuttamista ja tulosten hyödyntämistä ohjaa ja valvoo Tekesin hyväksymäjohtoryhmä. EAKR-projektille nimettävä johtoryhmä ei voi itsenäisesti tehdä muutoksia rahoituspäätöksessä vahvistettuun tutkimussuunnitelmaan, rahoitusuunnitelmaan tai kustannusarvioon. Mahdolliset muutokset tulee anoa Tekesistä kirjallisesti perusteltuna etukäteen projektin toteutumisaikana.

Budjettitalouden piiriin kuuluvat julkiset yhteisöt eivät voi rahoittaa projektia oman määrärahansa puitteissa.

5. PROJEKTIKIRJANPITO

Tuen saajan on toimitettava Tekesille ensimmäisen tilityksen yhteydessä EAKR –rahoitus-päätöksen liitteen 3A mukainen ilmoitus projektikirjanpidosta ja tarkastuslausunnon antajasta. 

			2(8)		   
Projektikirjanpito tulee järjestää niin, että sen alatileistä selkeästi ilmenee, mihin päätöksessä vahvistettuun kustannusarvion kustannuslajeihin menot liittyvät. Mikäli kirjanpitoa ei voida järjestää suoraan projektin kustannuslajien mukaisesti, on ainakin tilitysvaiheessa kyettävä selkeästi osoittamaan, mihin kustannuslajiin kirjanpidon eri viennit on sisällytetty.

6. TUTKIMUSTYÖN KUSTANNUKSET

Tekes voi hyväksyä projektin kustannuksiksi sille projektikirjanpidosta osoitettavissa olevat palkat henkilösivukustannuksineen, muut projektin toteuttamisesta aiheutuvat välittömät kustannukset sekä yleiskustannukset. 

Tekesillä on oikeus olla hyväksymättä tilityksessä esitettyjä kustannuksia, jos kustannusten liittyminen projektiin ei ole selkeästi osoitettavissa tai ne ovat liian suuria projektissa aikaansaatuihin tuloksiin nähden. 

Vahvistetun kustannusarvion muuttamisesta ohjeet kohdassa 4. TUTKIMUSTYÖN TOTEUTTAMINEN

1.	Välittömät palkat

Tutkimustyön välittömiä palkkoja ovat projektissa työskentelevälle henkilöstölle maksetut, ennakonpidätyksenalaiset palkat. Vakituiselle henkilöstölle maksettuja virka-/työsuhdepalkkoja ei hyväksytä.

EAKR –tutkimusprojekteissa projektille kokopäiväisesti työskentelevien henkilöiden projektiaikana tapahtuneet sairauspäivät, projektiajalta kertyneet lomapäivät sekä projektin toteuttamiseen kiinteästi liittyvät koulutuspäivät ovat tukikelpoisia projektin kustannuksia. Projektiin osa-aikaisesti osallistuvien henkilöiden projektiin käytettyä työaikaa on seurattava ja dokumentoitava kirjanpidossa. 

Projektiin käytetty työaika ja sen perusteella maksetut palkat eritellään henkilöittäin jokaisen tilityksen yhteydessä.

2. Henkilösivukustannukset

Henkilösivukustannuksina hyväksytään lakisääteiset työnantajamaksut (mm. lakisääteiset eläkemaksut, tapaturma- ja työttömyysvakuutusmaksu). Henkilösivukustannukset lasketaan projektiin käytetyn työajan (kokoaikaisesti projektiin palkatuilla jopa 12 kk/vuosi/hlö) rahapalkkojen perusteella. 

EAKR -tutkimusprojektin hakuvaiheessa henkilösivukustannukset arvioidaan prosenttiosuutena kustannusarviossa. Tilityksissä henkilösivukustannukset hyväksytään kuitenkin vain toteutuneiden kustannusten mukaisesti. Tarvittaessa Tekesille on esitettävä laskelma kirjanpidosta todennettavissa olevista ja maksetuista henkilösivukustannuksista. Hyväksyttävä summa voi kuitenkin enintään olla vahvistetun kustannusarvion mukainen määrä.

3.	Yleiskustannukset

Yleiskustannusten tulee perustua toteutuneisiin, kirjanpidosta todennettavissa oleviin kustannuseriin, jotka voidaan kohdistaa projektille tasapuolisella ja perustellulla tavalla. Yleiskustannuksia voivat olla mm. projektin toteuttamiseen liittyvät toimitilakustannukset, hallintopalvelut ja laitekustannukset, joita ei tilitetä projektin välittöminä kustannuksina.

						3(8)

Hakuvaiheessa yleiskustannusten määrä arvioidaan kustannusarvion laatimista varten, mutta ne tulee kyetä todentamaan projektille kuuluviksi maksetuksi menoiksi. 

Tilitysvaiheessa rahoituksen saajan on toimitettava tilityksen liitteeksi määrämuotoinen laskelma, jolla osoitetaan projektin todelliset, maksetut yleiskustannukset. Hyväksyttävä tilitettävä yleiskustannusten määrä voi kuitenkin olla enintään päätöksen tai sopimuksen kustannusarvion mukainen. Yleiskustannuksia voidaan tilittää myös väliraportointien yhteydessä.

Yleiskustannuksiin ei voi sisältyä julkisilla varoilla hankittujen laitteiden tai koneiden poistoja.

4.	Matkakulut 

Tutkimustyöhön liittyvät matkakustannukset hyväksytään valtion matkustusohjesäännön mukaisina.

5.	Aineet ja tarvikkeet

Tutkimustyössä tarvittavat aineet, tarvikkeet, materiaalit ja komponentit.

6.	Koneet ja laitteet sekä ostetut palvelut

Laitteet ja tietokoneohjelmien kustannukset on kohdennettava projektille. EAKR –tutkimusprojektin toteuttamiseen liittyvien koneiden, laitteiden, sekä muiden investointien hankinnan voi kirjata joko kertapoistona tai vaihtoehtoisesti suunnitelman mukaisina poistoina tai leasing –kuluina.

Projektin käytössä olevien laitteiden osto- tai vuokrauskustannukset voidaan hyväksyä niiltä osin kuin laitteita käytetään projektin aikana. Käyttöomaisuuden hankintaa vastaavasta vuokraamisesta aiheutuvina menoina voidaan hyväksyä enintään kyseisen hankinnan ostohintaa vastaavat vuokramenot. Muut leasingsopimukseen liittyvät menot (hallinto-, rahoitus-, vakuutus-, korjaus- ja muut vastaavat menot) eivät ole hyväksyttäviä kustannuksia. 

Poistot hyväksytään suunnitelman mukaisina, kirjanpidossa olevina poistoina. 

Käytetyn käyttöomaisuuden hankintamenot ovat hyväksyttäviä kustannuksia seuraavilla edellytyksillä:
1)	myyjä antaa todistuksen omaisuuden alkuperästä ja siitä, ettei omaisuuden hankintaan ole saatu kansallista tai Euroopan yhteisön avustusta missään vaiheessa viimeisen seitsemän vuoden aikana 
2)	hankitun käyttöomaisuuden hinta ei ylitä sen markkina-arvoa ja on pienempi kuin vastaavan uuden käyttöomaisuuden hinta 
3)	käyttöomaisuuden tekniset ominaisuudet ovat riittävät projektin toteuttamiseksi ja vastaavat asianmukaisia normeja ja standardeja.

Ostettuja palveluita ovat tutkimustyön suorittajan ulkopuolelta alihankintana ostamat tutkimus-, suunnittelu- ja selvitystyöt. Jos EAKR–projektin julkisen rahoituksen määrä on yli puolet projektin kustannuksista, on aine- ja tarvikeostoihin ja palveluihin sovellettava lakia julkisista hankinnoista (1505/1992) sekä asetusta valtion hankinnoista (1416/1993), kts. Kohta 8 KILPAILUTTAMINEN.

		
		
		4(8)			
Alihankintojen tulee tuottaa projektille perusteltavaa hyötyä projektin toteuttamiselle. Alihankinnan kustannukset ovat hyväksyttäviä, jos ne voidaan perustella suoritetun työn tai palvelun tosiasiallisella arvolla.

Rahoituksen saajan on sovittava alihankkijoiden kanssa, että nämä sitoutuvat pyydettäessä toimittamaan Tekesille, Tekesin määräämille tarkastajille, Euroopan komissiolle tai Euroopan tilintarkastustuomioistuimelle kaikki tarvittavat tiedot kyseisestä alihankinnasta.

7.	Muut kustannukset ja kustannukset, jotka eivät ole hyväksyttäviä

Muut kustannukset tulee hakemusvaiheessa eritellä ja arvioida sekä sisällyttää kustannusarvioon. Raportoinnin yhteydessä muista kustannuksista tulee toimittaa erittely.  Hyväksyttäviä kustannuksia eivät ole esim. kulkuvälineet, edustuskulut .

8.	 Tulojen huomioon ottaminen

Tuloilla tarkoitetaan projektin kestoaikana projektista saatuja myynti-, vuokra-, palvelu, maksu- tai muita vastaavia tuloja.

Projektista aiheutuneet tulot tulee ilmoittaa erikseen projektin kustannuksista raportoitaessa. Tulot vähennetään projektin hyväksyttävistä kustannuksista tilitysten yhteydessä joko kokonaan tai määräsuhteessa riippuen siitä, ovatko ne kokonaan tai vain osittain rahoitetusta projektista aiheutuneita. 

7. PROJEKTIN MUU RAHOITUS

Projektin muut EAKR-rahoituspäätöksessä vahvistetut rahoitusosuudet eivät saa muuttua projektin toteuttamisen aikana. Toteutunut muun julkisen sekä yksityisen rahoituksen määrä on ilmoitettava tilityksen yhteydessä. 

8. KILPAILUTTAMINEN

Julkisten laitosten ja organisaatioiden on noudatettava aine- ja tarvikeostoihin ja palveluihin sovellettavaa lakia julkisista hankinnoista (1505/1992) sekä asetusta valtion hankinnoista (1416/1993). Kyseiset säädökset edellyttävät, että hankinnat ja ostopalvelut on pääsääntöisesti kilpailutettava. Hakijan on valittava edullisin tai kokonaisvaltaisesti edullisin tarjous huolimatta siitä, missä tämän tarjouksen tekijä maantieteellisesti sijaitsee. Myös projekteissa, joissa julkinen rahoitus jää alle puoleen hyväksyttävistä kustannuksista, on hankintojen kilpailuttaminen suositeltavaa, koska menettelyllä voidaan saada huomattavia kustannussäästöjä. 

9. ARVONLISÄVERO JA  BUDJETTIRAHAN KÄYTTÖ

Arvonlisävero on hyväksyttävä kustannuserä, mikäli rahoituksen saaja ei voi veroa vähentää ja se jäisi muuten rahoituksensaajan kannettavaksi.

Valtion budjettitalouden piiriin kuuluvat julkiset yhteisöt eivät voi käyttää toimintamäärärahojaan EAKR-projektin kustannuksien maksamiseen. Projektin rahoittamiseen ei muiltakaan osin saa käyttää valtion talousarvion menomomentille budjetoitua määrärahaa, ellei EU:n rakennerahasto-projekteiden kansallisen osuuden rahoittamista ole erityisesti mainittu kyseisen momentin luvalliseksi käyttötarkoitukseksi.

10. EU:N PROJEKTIKOHTAISTEN SEURANTATIETOJEN RAPORTOINTI

Euroopan unioni edellyttää, että projektin raportoinnissa seurataan tiettyjä indikaattoreita, mm. tasa-arvon toteutumista, ympäristöasioita, mies- ja naistyöpaikkojen syntymistä. 

		5(8)

Hakuvaiheessa projektilta kerätään arvio projektin vaikuttavuudesta. Projektin lopputilityksen yhteydessä hakijan tulee toimittaa toteutuneet vaikuttavuustiedot rahoituspäätöksen mukana toimitetulla liitteellä. 

EAKR -tutkimusprojekteissa toteutetaan lisäksi jälkiseurantaa. EU:n edellyttämät projektien 
lopulliset vaikuttavuustiedot päivitetään kaksi vuotta projektien päättymisestä erillisellä hakijalle toimitettavalla jälkiseurantakyselyllä.

11. SELVITYKSET TUTKIMUSTYÖN EDISTYMISESTÄ JA TOTEUTUMISESTA

11.1. Väliraportti ja -tilitys

Tutkimustyön suorittajan tulee raportoida Tekesille tutkimusrahoituspäätöksen 3. kohdassa olevan aikataulun mukaisesti. Raportoinnin tarkoituksena on seurata tutkimustyön toteutumista ja edistymistä suunnitelmien mukaisesti. Väliraporttiin voidaan liittää tarvittaessa myös johtoryhmän pöytäkirjat. Väliraportin allekirjoittaa nimenkirjoitusoikeuden omaava tutkimustyön vastuullinen johtaja.

Tuki maksetaan takautuvasti tutkimustyön edistymisen mukaan väli/loppuraporttia, laskua ja riittäviä muita selvityksiä vastaan. 

Viimeistään ensimmäisen väliraportin yhteydessä hakijan on toimitettava kopio johtoryhmän kokouspöytäkirjasta jossa todetaan Tekesin rahoituspäätöksen ehdot hyväksytyiksi.
 
EAKR -tutkimusprojektin väliraportti ja -tilitys sisältää seuraavat lomakkeet /selvitykset: 

•	ilmoitus projektikohtaisesta projektikirjanpidosta ja kustannusten tarkastajasta (vain ensimmäisen tilityksen yhteydessä) (päätöksen liite 3A)
•	lasku
•	EAKR –kustannusselvityslomake (päätöksen liite 3B )
•	tosite- ja kustannuslajikohtainen kirjanpitoajo tilitettävältä raportointikaudelta 
•	erittely raportoitujen palkkojen henkilösivukustannuksista (liite 3B1) 
•	erittely yleiskustannuksista (liite 3B2)
•	käytetty käyttöomaisuus; kopio myyjän todistuksesta liittyen omaisuuden alkuperään
•	väli/loppuraportti-lomake (päätöksen liite 3C).

Toteutuneet kokonaiskustannukset ilmoitetaan kustannusselvityksessä kustannusarvion mukaisesti kustannuslajeittain eriteltynä. 

Hakijan tule toimittaa maksatuksen yhteydessä erittely siitä, miten projektin muut rahoitusosuudet (muu julkinen, yksityinen sekä tulorahoitus) ovat toteutuneet sillä tilityskaudella. EAKR-projekteissa erittelyä seurataan kustannusselvityslomakkeessa olevan rahoitussuunnitelman mukaisesti.

Yhteisprojekteissa, joissa projektilla on useita toteuttajia, vastuu raporttien toimittamisesta Tekesille on projektin koordinaattorilla. Tekesille tulee toimittaa koko ryhmän puolesta yksi raporttikokonaisuus, johon on koottu kaikkien osallistujien erilliset kustannusselvitykset liitteineen.

11.2. Loppuraportti ja -tilitys

Loppuraportti tulee toimittaa Tekesiin tutkimusrahoituspäätöksen 3. kohdassa olevan aikataulun mukaisesti. Loppuraportin tarkoituksena on seurata tavoitteiden saavuttamista ja tulosten hyödyntämistä. Loppuraportin allekirjoittaa tutkimustyön vastuullinen johtaja.

	6(8)

EAKR –tutkimusprojektin loppuraportti ja -tilitys sisältää:
 
•	lasku
•	EAKR -kustannusselvityslomake (päätöksen liite 3B) 
•	tosite- ja kustannuslajikohtainen kirjapitoajo  lopputilityskaudelta
•	erittely raportoitujen palkkojen henkilösivukustannuksista (päätöksen liite 3B1)
•	erittelyn yleiskuluista (päätöksen liite 3B2)
•	EU-seurantatietojen vaikutusten arviointi -lomake
•	tarkastuslausunto koko projektin kustannuksista 
•	käytetty käyttöomaisuus; kopio myyjän todistuksesta liittyen omaisuuden alkuperään
•	(väli/)loppuraportti –lomake (päätöksen liite 3C).

Selvitys projektin toteutumisesta

Loppuraportin liitteenä olevasta selvityksestä tulee käydä ilmi:

1.	Tutkimustyön tulokset
•	tutkimustyön keskeiset tulokset teknologian kehittymisen ja sen hyödyntämisen kannalta 
•	asetettujen tavoitteiden saavuttaminen 
•	julkaisut, raportit ja opinnäytetyöt (luettelo) 
•	jatkotutkimuksen ja -kehittämistyön tarve 

2.	Tutkimustyön tulosten hyödyntäminen
•	mitä teollisuuden aloja tulokset hyödyttävät 
•	mitkä yritykset ovat hyötyneet/hyötyvät tuloksista 
•	onko tutkimustyö luonut edellytyksiä uudelle yritystoiminnalle, teolliselle tutkimustoiminnalle,
 tuotekehitykselle, tuotantotekniikan kehittymiselle tai muulle teolliselle toiminnalle 

3.	Tutkimustyön tulosten julkistaminen ja muu tiedottaminen
•	miten tutkimustyön tulokset saatetaan tutkimustyön potentiaalisten hyödyntäjien tietoon 

4.	Kansainvälinen yhteistyö ja sen hyödyntäminen

5. Tutkimustyön toteutuminen
•	selvitys tutkimustyön toteutuksesta tutkimussuunnitelmaan verrattuna (sisältö, aikataulu, henkilötyökuukaudet, kustannukset, rahoittajat, yhteistyö yritysten, alihankkijoiden, tutkimus- laitosten ja korkeakoulujen kanssa) 
•	merkittävät poikkeamat tutkimussuunnitelmasta 
•	johtoryhmän merkitys tutkimustyön toteutukselle. 

Tarkastuslausunto

Lopputilityksen yhteydessä on aina toimitettava organisaation taloushallinnosta vastaavan päällikön / johtajan lausunto. Lausunnossa otetaan kantaa mm. seuraaviin asioihin: 

•	mitkä ovat projektin kokonaiskustannukset ja millä aikavälillä ne ovat syntyneet 
•	perustuvatko kustannukset hyväksyttäviin, nettomääräisiin (ei hyvityslaskuja eikä –suorituksia), maksettuihin kustannuksiin hakijan kirjanpidossa 
•	onko kustannustilitys laadittu päätöksen ja  EAKR -ehtojen mukaisesti niin, että siihen ei ole sisällytetty muita kustannuseriä ja että projektin kustannukset ovat todennettavissa projektikirjanpidosta
•	ovatko kustannukset maksettuja ja syntyneet projektin toteutumisaikana 

	7(8)

12. TUTKIMUSTYÖN TULOSTEN JULKISUUS JA NIIHIN LIITTYVÄT OIKEUDET 

Tutkimustyön tulokset ovat julkisia, ellei erityisesti ole toisin ole sovittu. Tavoitteena on tulosten tehokas ja laaja-alainen hyödyntäminen kotimaisessa teollisuudessa. Tutkimustyön tuloksiin liittyvät immateriaalioikeudet, kuten esim. patentti- ja tekijänoikeus on sovittava erikseen. 

13. TIEDOTTAMINEN 

Projektista julkaistaan EY-asetuksen 1159/2000 mukaisesti 
-	tuen saajan (hakijan) nimi
-	projektin nimi
-	myönnetty rahamäärä. 

Euroopan unioni edellyttää myös projektien toteuttajilta aktiivista tiedottamista EU:n osallisuudesta projektin rahoittamiseen. 

14.  EAKR-RAHOITUSPÄÄTÖKSESSÄ VAHVISTETUSTA TUTKIMUSTYÖN TUTKIMUS SUUNITELMASTA, KUSTANNUSARVIOISTA, RAHOITUSSUUNNITELMASTA TAI AIKATAULUSTA POIKKEAMINEN

Tutkimustyön suorittajan tulee ilmoittaa välittömästi Tekesille, jos tutkimustyö ei edisty tai se ei tule toteutumaan tutkimusrahoituspäätöksen mukaisella tavalla ja siihen johtaneet syyt. 

Kaikki muutokset on anottava etukäteen kirjallisesti projektin voimassaoloaikana. Takautuvia päätöksiä ei voida tehdä. Mahdollisen anomuksen tekee projektin päähakija. Anomuksessa tulee olla esitetylle muutokselle selkeä perustelu. Tuen saajan on saatava Tekesiltä kirjallinen hyväksyntä muutokselle.

15. TUTKIMUSTYÖN VALVONTA

Tutkimustyön suorittajan tulee pyydettäessä toimittaa Tekesiin jäljennökset projektitileistä ja tositteista, sekä antaa tietoja projektin tutkimustyöstä, sen edistymisestä tai hyödyntämisestä.

Tekesillä, Tekesin määräämällä henkilöllä, Euroopan komissiolla tai tilintarkastustuomioistuimella on oikeus tarkastaa yrityksen tiloissa tai muutoin projektin toteuttamista, tilinpitoa ja tämän sopimuksen ehtojen noudattamista. Organisaatio on velvollinen antamaan tarkastuksen tekijän käytettäväksi kaikki pyydetyt tiedot ja asiakirjat sekä avustamaan tarkastuksen tekemisessä.

Mahdollisia tarkastuksia varten projektikirjanpito ja tilityksiin liittyvä aineisto on säilytettävä ainakin vuoden 2012 loppuun asti (lopullinen säilytysaika määräytyy viimeisen kansallisen maksuerän mukaan - todennäköisesti korkeintaan vuoden 2015 loppuun asti.) Säilyttämisvelvollisuus koskee myös alihankintoja.

16. RAHOITUKSEN KESKEYTTÄMINEN JA RAHOITUSPÄÄTÖKSEN PURKAMINEN 

Tekesillä on oikeus keskeyttää tutkimustyön rahoittaminen, mikäli tutkimustyön tavoitteessa, edistymisessä, olosuhteissa tai tutkimuksen suorittajan henkilöstössä on tapahtunut sellaisia muutoksia, ettei tutkimustyön rahoittamista voida enää pitää tarkoituksenmukaisena. Keskeyttäessään tutkimustyön rahoittamisen Tekes maksaa tutkimusrahoituspäätöksen mukaiset toteutuneet kustannukset keskeyttämishetkeen saakka.

	
	8(8)

Tekesillä on oikeus purkaa päätös ja periä rahoitus takaisin seuraavissa tapauksissa:

1.	rahoituksen myöntämistä, maksamista tai valvontaa varten on annettu virheellisiä tai harhaanjohtavia tietoja tai salattu tietoja, ja menettelyllä on ollut vaikutusta rahoituksen saamiseen, tai rahoitus on myönnetty tai maksettu muutoin virheellisin edellytyksin tai perusteettomasti; 
2.	rahoituksen maksamista tai sen valvontaa varten on kieltäydytty antamasta vaadittuja tietoja, asiakirjoja tai muuta aineistoa; 
3.	rahoitus on käytetty muuhun tarkoitukseen kuin mihin se on myönnetty tai muutoin on toimittu olennaisesti näiden ehtojen vastaisesti 
4.	Euroopan komissio päättää, että rahoitus on perittävä kokonaan tai osittain takaisin (Laki eräiden valtion tukea koskevien Euroopan yhteisöjen säännösten soveltamisesta (1593/1994) 1 pykälä); sekä 
5.	Euroopan aluekehitysrahastoista osittain rahoitettavissa projekteissa Euroopan komissio edellyttää rahoituksen takaisinperintää. 

Takaisinperintä ja korot

Tuen saajan tulee Tekesin niin vaatiessa palauttaa kohdissa 1-5 mainituissa tapauksissa saamansa rahoitus kokonaan tai osittain sekä suorittamaan palautettavalle määrälle sen maksupäivästä lukien vuotuista korkoa korkolain (633/1982) 3§:n 2 momentissa tarkoitetun korkokannan mukaan lisättynä kolmella prosenttiyksiköllä. Jollei palautettavaa määrää makseta asetettuna eräpäivänä, on sille suoritettava vuotuista viivästyskorkoa korkolain 4§:n 3 momentissa tarkoitetun korkokannan mukaan.